ddrg/super_eurlex huggingface dataset:
A Tanács határozata

(1964. február 25.)

a Szerződés letelepedési jogra és fizetési forgalomra vonatkozó egyes rendelkezéseinek Franciaország tengerentúli megyéire történő alkalmazásáról

(64/350/EGK)

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre, és különösen annak 227. cikke (2) bekezdésére,

tekintettel a Bizottság javaslatára,

mivel a 227. cikk (2) bekezdésének második albekezdése alapján a Tanács meghatározza azon feltételeket, amelyek mellett a Szerződésnek a 227. cikk (2) bekezdésének első albekezdésében fel nem sorolt rendelkezéseit, és különösen az 52–58. cikk és a 106. cikk rendelkezéseit Franciaország tengerentúli megyéire alkalmazni kell;

mivel e megyék gazdasági feltételei, illetve gazdasági és társadalmi fejlődésük szükségletei indokolják a Szerződés 52–58. cikkének, illetve a 106. cikk bizonyos rendelkezéseinek alkalmazását,

A KÖVETKEZŐKÉPPEN HATÁROZOTT:

1. cikk

A Szerződés 52–58. cikkét az e határozatban előírt feltételek szerint alkalmazni kell Franciaország tengerentúli megyéire.

Amikor a letelepedés szabadságára vonatkozó korlátozások megszüntetéséről szóló általános program végrehajtására vonatkozó irányelveket elfogadják, a Tanács kivételesen és szükséges mértékben egyedi irányelveket adhat ki a személyek és társaságok Franciaország tengerentúli megyéiben történő letelepedéséről.

2. cikk

A Szerződés alapján elfogadott intézkedések végrehajtásának, valamint az 1957. március 25-i végrehajtási egyezmény és az 1. cikk alapján elfogadott intézkedések sérelme nélkül, a Franciaország tengerentúli megyéiben való letelepedés jogát fokozatosan kiterjesztik a tagállamok nem franciaországi társaságaira és állampolgáraira olyan módon, hogy legkésőbb három évvel az e határozat végrehajtása után valamennyi hátrányos megkülönböztetés megszűnjön.

A Tanács minősített többséggel és a Bizottság javaslata alapján elfogadja az e fokozatos kiterjesztés végrehajtásához szükséges irányelveket.

Egy adott tevékenységre vonatkozóan azonban egy tagállam állampolgárai és társaságai Franciaország tengerentúli megyéiben csak olyan mértékben élvezhetik az első bekezdés rendelkezéseinek előnyeit, amilyen mértékben ugyanezen tevékenység tekintetében azon állam, amelynek ők állampolgárai, hasonló típusú előnyöket biztosít a francia állampolgároknak és társaságoknak.

3. cikk

Franciaország tengerentúli megyéire alkalmazni kell a Szerződés 106. cikkének rendelkezéseit, amennyiben azokat nem érinti a Szerződés tőkemozgásra vonatkozó rendelkezéseinek Algériára és Franciaország tengerentúli megyéire történő alkalmazásával kapcsolatos 1960. május 11-i tanácsi határozat.

4. cikk

A tengerentúli országoknak és területeknek az Európai Gazdasági Közösséggel történő társulásáról szóló tanácsi határozat alkalmazásának napjától kell a tagállamoknak ezt a határozatot alkalmazniuk.

Ezt az időpontot az Európai Közösségek Hivatalos Lapjában ki kell hirdetni.

Kelt Brüsszelben, 1964. február 25-én.

a Tanács részéről

az elnök

H. Fayat

--------------------------------------------------
A Tanács határozata

(1966. június 14.)

a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottságának felállításáról

(66/399/EGK)

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság által benyújtott határozattervezetre,

mivel a vetőmagvak és szaporítóanyagok forgalmazásáról szóló irányelvek – végrehajtásuk megkönnyítése végett – a tagállamok és a Bizottság közötti szoros együttműködést létrehozó eljárásról rendelkeznek; mivel ennek az együttműködésnek a megvalósulása érdekében bizottságot kell felállítani, amely az irányelvek alapján rá háruló feladatokat végzi;

mivel helyénvaló, hogy ez az együttműködés az említett irányelvek által érintett valamennyi területre kiterjedjen; mivel ennek megfelelően az említett bizottságot fel kell hatalmazni arra, hogy az érintett területekre vonatkozó bármely kérdéssel foglalkozzon,

A KÖVETKEZŐKÉPPEN HATÁROZOTT:

1. cikk

Létrejön a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottsága (a továbbiakban: "bizottság"), amely a tagállamok képviselőiből áll, és amelyben a Bizottság egyik képviselője elnököl.

2. cikk

A bizottság a vetőmagvak és szaporítóanyagok forgalmazásáról szóló irányelvekben előírt esetekben és feltételek mellett hajtja végre az említett irányelvek alapján rá háruló feladatokat.

Ezenkívül a bizottság bármely egyéb, az ilyen irányelvek alapján felmerülő és az elnök által akár saját kezdeményezésére, akár valamely tagállam képviselőjének a kérésére elé terjesztett kérdéssel foglalkozhat.

Kelt Brüsszelben, 1966. június 14-én.

a Tanács részéről

az elnök

P. Werner

--------------------------------------------------
A Tanács határozata

(1968. október 15.)

a Szerződés 48. és 49. cikkének Franciaország tengerentúli megyéire történő alkalmazásáról

(68/359/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 227. cikke (2) bekezdésére,

tekintettel a Bizottság javaslatára,

mivel a 227. cikk (2) bekezdésének második albekezdése elrendeli, hogy a Tanács határozza meg azon feltételeket, amelyek mellett Franciaország tengerentúli megyéire alkalmazni kell a Szerződésnek a 227. cikk (2) bekezdésének első albekezdésében foglaltaktól eltérő, és különösen a 48. és 49. cikkben meghatározott rendelkezéseit;

mivel a munkavállalók szabad mozgása elősegíti e megyék gazdasági és szociális fejlődését,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösséget létrehozó szerződés 48. és 49. cikkét, valamint az e cikkek végrehajtására hozott intézkedéseket alkalmazni kell Franciaország tengerentúli megyéire.

2. cikk

Ez a határozatot az Európai Közösségek Hivatalos Lapjában hirdetik ki az "I. Jogszabályok" rész alatt. A kihirdetését követő huszadik napon lép hatályba.

Kelt Luxembourgban, 1968. október 15-én.

a Tanács részéről

az elnök

G. Sedati

--------------------------------------------------
A Tanács határozata

(1968. december 20.)

a tagállamok minimális kőolaj- és/vagy kőolajtermék-készletezési kötelezettségére vonatkozó egyedi kormányközi megállapodások megkötéséről és végrehajtásáról

(68/416/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 103. cikkére,

tekintettel a Bizottság javaslatára,

mivel a Tanács elfogadta az Európai Gazdasági Közösség tagállamainak minimális kőolaj- és/vagy kőolajtermék-készletezési kötelezettségéről szóló, 1968. december 20-i irányelvet [1];

mivel az említett irányelv 6. cikkének (2) bekezdése rendelkezik arról, hogy egyedi kormányközi megállapodások alapján valamely tagállam területén egy másik tagállamban alapított vállalkozások számlájára készleteket lehet létrehozni;

mivel szükségesnek tűnik egy olyan eljárás meghatározása, amelyet olyan esetben alkalmaznak, ha ésszerű időn belül nem jönnek létre ilyen megállapodások, vagy ha azokat nem tartják be,

ELFOGADTA EZT A HATÁROZATOT:

1. cikk

Ha az érintett kormányok az 1968. december 20-i tanácsi irányelv kihirdetését követő nyolc hónapon belül nem kötnek megállapodást az irányelv 6. cikkének (2) bekezdésében előírt módon, vagy ezt a megállapodást nem tartják be, az érintett kormányok tájékoztatják a Bizottságot.

A Bizottság megfelelő intézkedéseket javasolhat az érintett kormányoknak a nehézségek leküzdésére vonatkozóan.

2. cikk

Ha az érintett kormányok a nehézségek leküzdésére szolgáló megfelelő intézkedésekre tett bizottsági javaslatot követő három hónapon belül nem kötnek megállapodást, a Bizottság egy irányelvre vagy további megfelelő intézkedésre vonatkozó javaslatot nyújt be a Tanácsnak.

Ez a javaslat különösen egy olyan eljárást ír elő, amely szerint biztosítható a másik tagállamban tartott készletek nyilvántartása, felügyelete és szállítása, valamint amely figyelembe veszi a fent említett irányelv 6. cikkének (2) bekezdésében megfogalmazott elveket.

3. cikk

Ennek a határozatnak a tagállamok a címzettjei.

Kelt Brüsszelben, 1968. december 20-án.

a Tanács részéről

az elnök

V. Lattanzio

[1] HL L 308., 1968.12.23., 14. o.

--------------------------------------------------
A Tanács határozata

(1970. április 21.)

a többéves pénzügyi tervről

(70/244/ESZAK, EGK, Euratom)

AZ EURÓPAI KÖZÖSSÉGEK TANÁCSA A KÖVETKEZŐKÉPPEN HATÁROZ:

1. cikk

A Bizottság azzal a céllal, hogy a Közösségek költségvetését egy többéves előretervezés keretébe helyezze, a Költségvetés-politikai bizottság véleményének kézhezvételét követően minden évben olyan pénzügyi tervet készít a három egymást követő pénzügyi évre, amely bemutatja a hatályos rendeletekből és határozatokból, valamint a Bizottság által a Tanácsnak benyújtott javaslatokból eredő pénzügyi következményeket a Közösség számára. Ezen előrejelzés költségkategóriák szerinti bontásban készül.

A Tanács az Európai Parlament véleményének kézhezvételét követően tanulmányozza és értékeli a tervet.

2. cikk

A Tanács a Bizottság jelentése alapján minden évben tanulmányozza a terv és a megállapított fejlődés közötti egyezés mértékét.

3. cikk

Amint megállapításra kerül, hogy egy kategóriában a felmerült kiadás jelentősen meghaladja a tervet, a Bizottság jelentést tesz a Tanácsnak és javaslatokat nyújt be a megfelelő közösségi intézkedésekre.

Kelt Luxembourgban, 1970. április 21-én.

a Tanács részéről

az elnök

P. Harmel

--------------------------------------------------
A Tanács határozata

(1971. november 8.)

a Szerződés 123–127. cikkének Franciaország tengerentúli megyéire történő alkalmazásáról

(71/364/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 227. cikke (2) bekezdésére,

tekintettel a Bizottság javaslatára,

mivel a 227. cikk (2) bekezdésének második albekezdése elrendeli, hogy a Tanács határozza meg azon feltételeket, amelyek mellett Franciaország tengerentúli megyéire alkalmazni kell a Szerződésnek a 227. cikk (2) bekezdésének első albekezdésében foglaltaktól eltérő, és különösen a 123–127. cikkben meghatározott rendelkezéseit;

mivel az Európai Szociális Alap általi támogatás elősegítheti e megyék gazdasági és szociális fejlődését,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösséget létrehozó szerződés 123–127. cikkét, továbbá e cikkek végrehajtására hozott intézkedéseket alkalmazni kell Franciaország tengerentúli megyéire.

2. cikk

Ezt a határozatot az Európai Közösségek Hivatalos Lapjában ki kell hirdetni.

Ez a határozat az Európai Szociális Alap reformjáról szóló 1971. február 1-jei tanácsi határozat alkalmazásáról szóló, 1971. november 8-i 2396/71/EGK tanácsi rendelettel [1] azonos napon lép hatályba.

Kelt Brüsszelben, 1971. november 8-án.

a Tanács részéről

az elnök

A. Moro

[1] HL L 249., 1971.11.10., 54. o.

--------------------------------------------------
A Tanács határozata

(1971. július 26.)

az építési beruházásra irányuló közbeszerzésekkel foglalkozó tanácsadó Bizottság létrehozásáról

(71/306/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság javaslataira,

tekintettel a Közgyűlés véleményére [1],

tekintettel a Gazdasági és Szociális Bizottság véleményére [2],

mivel a Tanács által az építési beruházásra irányuló közbeszerzések területén elfogadott intézkedések végrehajtása olyan problémákat vethet fel, amelyeket kívánatosnak látszik közösen megvizsgálni;

mivel e célból célszerű egy bizottságot létrehozni, amelyben a Bizottság látja el az elnöki feladatokat, és amely a tagállamok hatóságait képviselő személyekből áll,

ELFOGADTA EZT A HATÁROZATOT:

1. cikk

A Bizottságon belül létrejön egy, az építési beruházásra irányuló közbeszerzésekkel foglalkozó tanácsadó bizottság.

2. cikk

A bizottság a Bizottság kezdeményezésére vagy egy tagállam kérésére – a szerződés 169. és 170. cikke rendelkezéseinek sérelme nélkül – rendszeresen megvizsgálja a Tanács által az építési beruházásra irányuló közbeszerzéseket illetően elfogadott intézkedések alkalmazásából eredő problémákat, beleértve az e területen felmerülő különleges eseteket. A bizottság különösen annak okait vizsgálja, hogy a Tanács által megállapított kritériumoknak megfelelő vállalkozásokkal esetlegesen miért nem konzultáltak, vagy azok miért nem nyerték meg a szerződést, annak ellenére, hogy ők nyújtották be a legjobb ajánlatot.

3. cikk

A bizottság a tagállamok hatóságaihoz tartozó képviselőkből áll

A tagállamok országonként egy tagot és egy póttagot neveznek ki bizottsági tagnak.

A bizottság elnökének tisztjét a Bizottság egy tisztségviselője tölti be. Az elnököt a Bizottság tisztségviselői segíthetik. A titkárságot a Bizottság szolgálatai biztosítják.

4. cikk

A bizottságot annak elnöke hívja össze saját kezdeményezésére vagy egyik tagjának kérésére.

5. cikk

A bizottság tanácskozásait jegyzőkönyvben rögzítik.

6. cikk

A bizottság megalkotja saját eljárási szabályzatát.

Kelt Brüsszelben, 1971. július 26-án.

a Tanács részéről

az elnök

A. Moro

[1] HL 62., 1965.4.12., 883/65. és 889/65. o.

[2] HL 13., 1965.1.29., 150/65. o. és HL 63., 1965.4.13., 929/65. o.

--------------------------------------------------
A Tanács határozata

(1971. június 14.)

a Szerződés 51. cikkének Franciaország tengerentúli megyéire történő alkalmazásáról

(71/238/EGK)

AZ EURÓPAI KÖZÖSSÉGEK TANÁCSA,

tekintettel az Európai Közössége létrehozó szerződésre, és különösen annak 227. cikke (2) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére,

mivel a 227. cikk (2) bekezdésének 2. albekezdése szerint, a Tanácsnak kell meghatároznia a 227. cikk (2) bekezdésének 1. albekezdésében fel nem sorolt rendelkezések, és különösen a Szerződés 51. cikke rendelkezése alkalmazásának feltételeit Franciaország tengerentúli megyéire;

mivel a migráns munkavállalók szociális biztonságáról szóló 3. rendelet [3] 1. cikke és A. melléklete szerint, ez a rendelet alkalmazható volt Franciaország tengerentúli megyéire és Algériára; mivel az 1965. június 30-i 109/65/EGK rendelet [4] Algériát a 3. rendelet A. mellékletéből törölte;

mivel a Tanács 1968. október 15-i határozatában [5] előírta, hogy a Szerződés 48. és 49. cikke, valamint az e cikkek végrehajtására hozott rendelkezések Franciaország tengerentúli megyéire alkalmazhatók;

mivel a Szerződés 51. cikke ezekre a megyékre szintén alkalmazható kell legyen,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösséget létrehozó szerződés 51. cikke, valamint az e cikknek a végrehajtására hozott rendelkezések alkalmazhatók Franciaország tengerentúli megyéire.

2. cikk

Ezt a határozatot az Európai Közösségek Hivatalos Lapjában, a "Jogszabályok I." részben ki kell hirdetni. Ez a határozat a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet [6] 97. cikkében említett végrehajtási rendelet kihirdetését követő hetedik hónap első napján lép hatályba.

Kelt Luxembourgban, 1971. június 14-én.

a Tanács részéről

az elnök

M. Cointat

[1] HL L 194., 1966.10.28., 3359/66 o., és helyesbítése HL L 85., 1967.3.3.

[2] HL C 10., 1968.2.14, 42. o.

[3] HL C 30., 1958.12.16, 561/58–596/58. o.

[4] HL L 125., 1965.7.9., 2124/65–2130/65. o.

[5] HL L 257., 1968.10.19., 1. o.

[6] HL L 149., 1971.7.5., 2. o.

--------------------------------------------------
A Tanács határozata

(1971. március 22.)

az Európai Gazdasági Közösség tagállamainak központi bankjai közötti együttműködés megerősítéséről

(71/142/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 105. cikkének (1) bekezdésére,

tekintettel az 1969. december 1-én és 2-án Hágában megtartott, Állam-, illetve Kormányfők Konferenciájának záróközleményére és különösen annak 8. pontjára,

tekintettel a Tanács és a tagállamok kormányai képviselőinek 1971. március 22-I, a Közösségben a gazdasági és monetáris unió fokozatos létrehozásáról szóló állásfoglalására [1] és különösen annak III. tételének (5) bekezdésére,

tekintettel a Bizottság ajánlására,

tekintettel az Európai Parlament véleményére,

mivel a fent említett állásfoglalás rendelkezik a központi bankok közötti együttműködés erősítéséről,

ELFOGADTA EZT A HATÁROZATOT:

1. cikk

A tagállamok a Tanács által meghatározott általános gazdaságpolitikai irányelvekre tekintettel összehangolják monetáris- és hitelpolitikájukat.

2. cikk

Ennek keretében a központi bankokat felkérik, hogy hatáskörükön és saját felelősségi körükön belül:

a) hangolják össze monetáris- és hitelpolitikájukat a központi bankok elnökeinek bizottságában;

b) hozzanak létre valamennyiük által követendő általános iránymutatást, különösen a banki likviditási trendekre, a hitelnyújtási feltételekre és a kamatlábak szintjére vonatkozóan;

c) állapítsanak meg gyakorlati módszereket ezen eljárás alkalmazására.

3. cikk

Ennek a határozatnak a tagállamok a címzettjei.

Kelt Brüsszelben, 1971. március 22-én.

a Tanács részéről

az elnök

M. Cointat

[1] HL L 28., 1971.3.27., 1. o.

--------------------------------------------------
A Tanács határozata

(1972. július 31.)

az Agrárstatisztikai Állandó Bizottság felállításáról

(72/279/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság által benyújtott határozattervezetre,

mivel a Tanács által elfogadott, a mezőgazdasági statisztikákra vonatkozó jogszabályok – végrehajtásuk elősegítésére – intézkedéseket tartalmaznak egy szoros együttműködést létrehozó eljárásra a tagállamok és a Bizottság között; mivel ennek az együttműködésnek a kialakítása érdekében egy bizottságot kell felállítani az ilyen jogszabályok által megszabott feladatok végrehajtására;

mivel fontos, hogy ez a bizottság tekintettel legyen minden más kérdésre is, ami az ilyen jogszabályokkal kapcsolatosan felmerül,

ELFOGADTA EZT A HATÁROZATOT:

1. cikk

Felállításra kerül az Agrárstatisztikai Állandó Bizottság (a továbbiakban: bizottság), amely a tagállamok képviselőiből áll, és amelynek elnöke a Bizottság képviselője.

2. cikk

A bizottság a Tanács által az agrárstatisztika területén elfogadott rendelkezésekben ráruházott feladatokat hajtja végre, a bennük foglalt esetekben és feltételekkel. Ezenfelül megvizsgálhat bármely egyéb kérdést is, ami a rendelkezésekkel kapcsolatban felmerül, és amelyeket az elnök akár saját kezdeményezésére, akár a tagállamok kérésére felvet.

3. cikk

A bizottság kidolgozza saját eljárási szabályzatát.

Kelt Brüsszelben, 1972. július 31-én.

a Tanács részéről

az elnök

T. Westerterp

--------------------------------------------------
A Tanács határozata

(1973. november 22.)

a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló, 1962. március 21-i határozat módosításáról

(73/402/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 75. cikkére,

tekintettel a Bizottság javaslatára,

tekintettel az Európai Parlament véleményére,

tekintettel a Gazdasági és Szociális Bizottság véleményére,

mivel a Szerződés céljainak a közös közlekedéspolitika keretein belül történő megvalósítása érdekében az 1962. március 21-i tanácsi határozat [1] a tagállamok jövőbeni vasúti, közúti vagy belvízi forgalomra vonatkozó törvényi, rendeleti és közigazgatási rendelkezései tekintetében előzetes vizsgálatra és konzultációra szolgáló eljárást vezetett be;

mivel e határozat alkalmazásában a Bizottságnak az értesítés kézhezvételét követő bizonyos határidőn belül, adott esetben a többi tagállammal is konzultálva véleményt vagy ajánlást kell adnia azon tagállam részére, amely a tervezett közlekedési rendelkezései kapcsán a Bizottsággal konzultált; mivel e határidők túlságosan rövidnek bizonyultak,

ELFOGADTA EZT A HATÁROZATOT:

1. cikk

"2. cikk

(1) A Bizottság az 1. cikkben említett értesítés kézhezvételét követő két hónapon belül véleményt vagy ajánlást küld az érintett tagállam részére; ezzel egy időben erről tájékoztatja a többi tagállamot.

(2) A kérdéses intézkedésekkel kapcsolatban bármely tagállam észrevételeket nyújthat be a Bizottsághoz; ezzel egy időben közli ezeket a többi tagállammal.

(3) A Bizottság egy tagállam kérelmére, vagy ha azt indokoltnak ítéli, valamennyi tagállammal konzultál a kérdéses intézkedésről. A (4) bekezdésben meghatározott esetben az ilyen konzultációra utólag, két hónapon belül kerülhet sor.

(4) A tagállam kérésére a Bizottság lerövidítheti, vagy a tagállam egyetértése esetén meghosszabbíthatja az (1) bekezdésben megállapított időtartamot. Amennyiben a tagállam úgy nyilatkozik, hogy az általa javasolt intézkedés sürgős természetű, az időtartamot tizenöt napra kell csökkenteni. A Bizottság az időtartam ily módon történő lerövidítéséről vagy meghosszabbításáról tájékoztatja a tagállamokat.

(5) Az (1) vagy a (4) bekezdésben meghatározott időtartam lejártáig vagy addig, amíg a Bizottság ki nem alakította véleményét vagy ajánlását, a tagállam nem lépteti hatályba a kérdéses intézkedést kivéve a rendkívül sürgősség esetét, amely a tagállam részéről azonnali cselekvést igényel. Ilyen esetben a tagállam haladéktalanul értesíti a Bizottságot, az e cikkben megállapított eljárást pedig utólag, az értesítés kézhezvételét követő két hónapon belül alkalmazzák."

2. cikk

E a határozatnak a tagállamok a címzettjei.

Kelt Brüsszelben, 1973. november 22-én.

a Tanács részéről

az elnök

J. Kampmann

[1] HL 23., 1962.4.3., 720/62. o.

--------------------------------------------------
A Tanács határozata

(1972. július 20.)

az Európai Gazdasági Közösség és tagállamai, valamint a Svájci Államszövetség között létrejött, az óragyártás termékeiről szóló megállapodáshoz csatolt kiegészítő megállapodás megkötéséről

(74/215/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére;

tekintettel a Bizottság ajánlására;

mivel az 1967. június 30-án Genfben aláírt, az Európai Gazdasági Közösség és tagállamai, valamint a Svájci Államszövetség között létrejött, az óragyártás termékeiről szóló megállapodás megfelelő működéséhez további rendelkezéseket szükséges elfogadni,

A KÖVETKEZŐKÉPPEN HATÁROZOTT:

1. cikk

A Tanács a Közösség nevében megköti az Európai Gazdasági Közösség és tagállamai, valamint a Svájci Államszövetség között létrejött, az óragyártás termékeiről szóló megállapodáshoz csatolt kiegészítő megállapodást, és annak szövegét a melléklet tartalmazza.

2. cikk

Th. C. Hijzen úr, az Európai Közösségek Bizottságának külkereskedelmi mb. főigazgatója felhatalmazást kap, hogy az 1. cikkben meghatározott megállapodást a Tanács nevében aláírja. Ez a megállapodás a Közösségre nézve kötelező.

Kelt Brüsszelben, 1972. július 20-án.

a Tanács részéről

az elnök

Th. E. Westerterp

--------------------------------------------------
Hivatalos Lap L 316 , 26/11/1974 o. 0012 - 0012

finn különkiadás fejezet 12 kötet 1 o. 0063

svéd különkiadás fejezet 12 kötet 1 o. 0063

görög különkiadás: fejezet 01 kötet 1 o. 0226

spanyol különkiadás fejezet 12 kötet 2 o. 0016

portugál különkiadás fejezet 12 kötet 2 o. 0016



A Bizottság határozata (1974. november 13) az 1971. január 13-i határozatnak a Közös Nukleáris Kutatóközpont (KKK) főigazgatójának munkahelyére és osztályaira tekintettel való módosításáról (74/578/Euratom) AZ EURÓPAI KÖZÖSSÉGEK BIZOTTSÁGA, tekintettel az Európai Atomenergia-közösséget létrehozó szerződésre, és különösen annak 8. cikkére, mivel a Közösség 1971. január 13-án elfogadta a Közös Nukleáris Kutatóközpont (KKK) átszervezéséről szóló határozatot [1]; mivel a fent említett határozatot módosítani kell a KKK főigazgatójának munkahelyét illetően, A KÖVETKEZŐKÉPPEN HATÁROZOTT: Egyetlen cikk "A főigazgató és a közvetlenül hozzá kapcsolódó osztályok munkahelye Brüsszelben van." Kelt Brüsszelben, 1974. november 13-án. a Bizottság részéről az elnök François-Xavier Ortoli [1] HL L 16., 1971.1.20, 14. o. --------------------------------------------------